सलमान की अपकमिंग फिल्म ट्यूबलाइट है जिसका आज यानी 16 जून को पहला डायलॉग प्रोमो रिलीज किया गया है। फिल्म में एक मानसिक रूप से कमजोर और बचकाने स्वभाव वाले वयस्क शख्स का किरदार निभा रहे सलमान प्रोमो में अपनी जान पहचान के सभी लोगों से छोटी उम्र में उनके द्वारा किए गए मजाकों के लिए माफी मांगते दिख रहे हैं। फिल्म में लक्ष्मण का किरदार निभा रहे सलमान अपने टीचर और इलाके के पंडित जी से जाकर बचपन में की गई शैतानियों को कुबूल करते हैं और उनके लिए माफी मांगते हैं।